Stemshaug

Stemshaug er et bygdelag og en tidligere kommune i Møre og Romsdal fylke. Stemshaug var fra 1837 del av Aure formannskapsdistrikt sammen med Valsøyfjord. Valsøyfjord ble skilt ut som egen kommune 1. januar 1894.

Stemshaug ble skilt ut som egen kommune fra Aure 1. juli 1914. Kommunen hadde 851 innbyggere ved opprettelsen.

1. januar 1965 ble Stemshaug og Aure kommuner samt områder på Ertvågøya fra Valsøyfjord og Tustna kommuner slått sammen til den nye Aure kommune. Stemshaug hadde ved sammenslåingen 877 innbyggere.

 Historikk 
Navnet Stemshaugs eldre form kan tenkes å være Stefnishaugr, av stefni, avledet av stafn, stavn, brukt om en sterkt fremspringende, bratt høyde og om langt utstikkende odder. Stafn er antageligvis hentet fra bruksnavnet Stevnet. I fjorden utenfor gården stikker det et lite smalt nes ut som ender i en bratt fjellknaus.

 Referanser 

Kategori:Tidligere kommuner i Møre og Romsdal
Kategori:Aures geografi
Kategori:Tidligere fergesteder i Møre og Romsdal
Kategori:Norske kommuner etablert i 1914
Kategori:Kommuner opphørt i 1965